क्षेत्रीय कार्यालय के सभी विभागाध्यक्षों तथा अधिकारियों /कर्मचारियों के समक्ष माननीय गृह मंत्री, माननीय वित्त मंत्री तथा निगम के अध्यक्ष महोदय के सन्देशों का वाचन किया गया। इस अवसर पर क्षेत्रीय प्रबन्धक एच.एस.शशिकुमार जी ने हिन्दी दिवस पर हिन्दी का अधिकाधिक प्रयोग हमारे कार्यालयीन कार्यों में करने का आव्हान किया साथ ही हिन्दी के सरल शब्दों का प्रयोग करने पर जोर दिया। हिन्दी के माध्यम से हम जनमानस से सहजता से संवाद स्थापित कर सकते हैं तथा जीवन बीमा का सन्देश जनमानस की भाषा में उन तक पहुंचा सकते हैं । हमें इसका प्रयोग पूरे उत्साह, लगन के साथ करना चाहिए। इस अवसर पर क्षेत्रीय प्रशिक्षण केन्द्र, भोपाल के निदेशक के.सुधाकर रेड्डी उपस्थित थे।